cyanic-selkie/wikianc huggingface dataset:
Løpetid hos hunder
Løpetid hos hunder er en brunst som tisper kommer i når de blir kjønnsmodne (forplantningsdyktige).
Løpetid hos villhunder
Tisper av ville hundedyr har som regel løpetid en gang om året, som oftest på en tid som er praktisk med hensyn til nedkomsten, dieperioden og tilgangen på mat etter denne. Brunsten varierer med artene, men de fleste føder valpekullene en gang på vårparten.
Løpetid hos tamhund
Tamhunden følger normalt ikke ville hundedyrs løpetidsmønster. Dette har med sikkerhet sammenheng med at tamhundene ikke trenger å ta hensyn til naturen i samme grad, fordi den blir stelt og matet av mennesker. Gjennom årtusenene har den derfor tapt sitt opprinnelige atferdsmønster med hensyn til forplantning.
Tamhunder blir gjerne kjønnsmodne i 6–12 måneders alderen, selv om dette varierer mellom både hunderasene og individene. Det er derfor ikke uvanlig å si at hundetisper får sin første løpetid når de er omkring 5–20 måneder gamle. Dersom tispen ellers er frisk vil den komme i løpetid med jevne mellomrom gjennom hele livet.
Mens ville hundedyr gjerne løper kun en gang årlig, er det vanlig at tamhunder løper to-tre ganger årlig. Det finnes også eksempler på tisper som kan løpe fire ganger årlig, men dette er mer sjelden. Noen primitive hunderaser løper imidlertid fortsatt kun en gang om året.
Hos tamhunden varer tispens løpetid i cirka tre uker (av og til litt mer). Innledningen på løpetiden kan man merkes gjennom at tispa ofte blir mer interessert i å snuse på ting, samtidig som kjønnsleppene gjerne hovner opp. I de første 10–11 (7–20) dagene vil det gjerne dryppe ganske rikelig med blod (selv om dette varierer med individene). Denne perioden kalles forbrunsten (proøstrus). Etter hvert vil blødningene avta og sekretet blir lysere. Det er i denne fasen at eggløsningen skjer, og det er først da tispa blir villig til å pare seg (stå). Denne fasen kalles brunsten (østrus). Forbrunst og brunst (proøstrus og østrus) utgjør samlet det vi kaller løpetid.
Tispa er gjerne mest mottakelig (lettest å befrukte) omkring 11.–13. eller 12.–14. dag i løpetiden, men dette kan variere mellom både individene og rasene. Primitive raser kan ha et noe senere tidspunkt (14–16). Det finnes også eksempler på at tisper har vært villige til å pare seg så sent som 21. dag, der paringen har gitt valper. Paringer har også skjedd så sent som i 4. uke, men da har den ikke gitt valper. Selve eggløsningen kan bekreftes av en veterinær.
Ted Stevens
Theodore Fulton «Ted» Stevens (født 18. november 1923, død 9. august 2010) var en amerikansk politiker. Han var en senator og representerte Alaska og Det republikanske parti. Han ble valgt inn i Senatet i 1968. Fra 3. januar 2003 til 3. januar 2007 var han president pro tempore i USAs senat, den høyest rangerte senatoren i Senatet, og normalt den eldste senatoren i partiet som har majoriteten. Fra 2007 til 3. januar 2009 var han President pro tempore emeritus. Stevens tapte senatorvalget i 2008 for demokraten Mark Begich. Hovedgrunnen til at han tapte var at han en uke før valget ble funnet skyldig i ikke å ha innrapportert gaver han hadde mottatt fra VECO Corporation. I en ankesak året etter ble saken avvist av domstolen på grunn av saksbehandlingsfeil, og Stevens frikjent for anklagene. Det ble fortsatt stilt spørsmål om han var uskyldig eller ikke.
Han var republikanernes innpisker fra 1977 til 1985.
Stevens døde 9. august 2010 i en flyulykke omtrent 27 km nord for Dillingham i Alaska. Det var ni mennesker om bord i småflyet, deriblant tidligere NASA-sjef Sean O'Keefe. Stevens var også med i en flyulykke i desember 1978, da hans første kone Ann var en av fem personer som mistet livet.
Alaskas største flyplass er oppkalt etter Ted Stevens, og ligger i Anchorage. Den fikk i 2000 navnet Ted Stevens Anchorage internasjonale lufthavn.
Løpetid hos hunder
Løpetid hos tamhund
Tispen vil normalt gå drektig i cirka 63 dager (59–69 dager) før hun føder. Drektighet kan påvises ved røntgen etter 42–43 dager og ultralyd etter (tidligst) 18 dager. Mange ønsker ikke å bruke røntgen av hensyn til risikoen ved stråling.
Dersom valpingen inntrer før 56. dag vil avkommet neppe kunne reddes. Også om tispen går for lenge drektig kan valpene dø. Da er det stor risiko for at morkakene kan begynne å løsne, slik at valpene ikke får god nok blodsirkulasjon og dør av dette. Har ikke tispen nedkommet ved 67. dag bør man derfor søke til veterinær som kan utføre keisersnitt om det blir nødvendig. Etter graviditet og valping følger en dieperiode.
Seksuell syklus hos tisper
Tidsrommet mellom starten av to eggløsningsperioder kalles en seksuell syklus og kan variere både med type/rase og individ. Den seksuelle syklusen deles i fire faser; proøstrus, østrus, metøstrus og anøstrus (som også kalles diøstrus). Av disse utgjør proøstrus og østrus tilsammen det vi til daglig kaller løpetid, en periode som gjerne varer i omkring tre uker.
Skinndrektighet hos hunder
Skinndrektighet er det samme som innbilt graviditet, men tilstanden regnes ikke som en sykdom, fordi den kan forklares hormonelt og også forekommer hos ville hundedyr. Tilstanden forsvinner gjerne spontant (av seg selv) etter cirka to uker og medfører sjelden ettervirkninger.
Skinndrektige tisper oppviser alle tegn på drektighet, også hormonelle. Dette kan omfatte alt fra opphovning av jurene og melkeproduksjon til vektøkning. Opphovning av jurene føre gjerne til at tispa slikker på dem, og derigjennom stimulerer til økt melkeproduksjon.
Utsettelse av løpetid og bivirkninger
Det finnes medikamenter som kan utsette eller eliminere løpetid hos hunder, men de kan ha tildels alvorlige bivirkninger. Jurkreft (brystkreft hos pattedyr) er mest vanlig, men det er også økt risiko for kreft i livmor og eggstokker. Undersøkelser viser at fra 25–40 % av alle tisper utvikler jurkreft når de er mellom 6 og 10 år. I tillegg får ca. 20 % av alle tisper livmorbetennelse (pyometra) og ca. 5–10 % problemer med inkontinens (urinlekkasje).
Dersom tispen ikke skal brukes i avl kan den steriliseres, for å redusere risikoen for alvorlige sykdommer som følge av medikamenter brukt til å utsette eller stoppe normal løpetid. Slik sterilisering er mest effektiv dersom den utføres før første løpetid. Undersøkelser viser at risikoen for å utvikle jurkreft da vil synke til under 0,5 %, samtidig som risikoen for livmorbetennelse nærmest utslettes.
Matthew Bennett
Matthew Bennett (født 9. april 1968 i Toronto, Ontario) er en canadisk skuespiller. Han er bl.a. kjent for sin rolle som «Aaron Doral, en Cylon» i science fiction-serien Battlestar Galactica.
Bard College
Bard College er et privat universitet i byen Annandale-on-Hudson i delstaten New York, USA. Det er et liberal arts-college, med en selektiv opptakspraksis.
Matthew Bennett
Familie
Han er gift med skuespillerinnen Brittaney Edgell, som er best kjent for hennes roller i serier som Highlander, Forever Knight og Earth: Final Conflict. Paret bor i Vancouver, men Matthew arbeider også i Toronto.
Bard College
Det ble grunnlagt i 1869 av John Bard, under navnet St. Stephens College. Det var da tilknyttet den episkopale kirke i New York. På 1930-tallet var det liberale universitetet et tilfluktssted for europeiske intellektuelle, blant dem Hannah Arendt, Stefan Hirsch og filosofen Heinrich Blücher.
Matthew Bennett
Teater og film
20 år gammel flyttet han til Vancouver for å forsøke en skuespiller-karriere. Han studerte ved en teaterskole i to år, og etter det spilte han i tv-serier som The X-Files og The Commish og filmer som A Killer Among Friends, Anything for Love og Relentless: Mind of a Killer.
Bard College
Bard gir eksamener helt opp til doktorgrad (Ph.D), og har drøye 2 000 studenter. Skolepengene (2006) er på US$ 34 080, som er høyt i amerikansk sammenheng. Internatprisen er $ 10 000, som også ligger i det øvre sjiktet.
Matthew Bennett
Teater og film
Matthew er best kjent for sin rolle som "Detective Len Harper" i det canadiske politi-dramaet Cold Squad, der han bl.a spiller sammen med Tahmoh Penikett og Michael Hogan (som han senere spilte sammen med i Battlestar Galactica). Etter det har han spilt rollen som "Lieutenant James Calley" i serien Total Recall 2070 og filmen fra 1998 med samme navn. Han har også spilt i flere andre tv-serier som Stargate SG-1, The Peacemakers, Da Vinci's Inquest, Criminal Minds og At the Hotel.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Bennett spilte rollen som «Aaron Doral»/«Cylon nr 5». Miniserien ble etter hvert en pilot for den nye science fiction-serien Battlestar Galactica, som kom til å vare i fire sesonger. Bennetts rollefigurer dukker opp gjennom alle fire. Battlestar Galactica ble filmet for det meste i Vancouver, Canada.
Bard College
Det amerikanske bandet Steely Dan ble dannet av to studenter ved Bard College.
Rangeringer
U.S. News & World Report rangerte Bard College som nummer 45 blant liberal arts-collegene i USA i 2015, Forbes plasserte det på 125.-plass blant alle colleger i USA, mens Washington Monthly rangerte det som nr. 212 av amerikanske liberal arts-colleger i 2014.
Matthew Bennett
Utvalgt filmografi
Listen under er ikke komplett.
Bard College
Rangeringer
Bard College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Jan Fjetland
Jan Fjetland (født 12. august 1962) er en norsk tidligere fotballspiller. Han er tvillingbroren til fotballspilleren Egil Fjetland. Han ble cupmester med i 1989. Den første finalekampen mot endte 2-2, så det måtte spilles omkamp en uke senere. Jan Fjetland scoret det første målet i omkampen, som Viking vant med 2-1.
Vietoluperus
Vietoluperus er en slekt av biller som tilhører familiegruppen bladbiller (Chrysomelidae). Det er kjent én art.
Jan Fjetland
Det var fotballklubben han fikk de fleste a-lagskampene for. Han har nesten 300 a-lagsmål og 500 a-lagskamper totalt for FK Vidar.
Ved siden av tiden som fotballspiller var han også postmann, og når han scoret mål, ble det sagt at «postmannen har levert varene».
Hans eldre bror Gunstein Fjetland var også fotballspiller for Vidar og Viking.
Wu’an
Wu'an kan være:
Alena Procházková
Alena Procházková (født 9. august 1984) er en slovakisk langrennsløper som er født i Banská Bystrica og går for skiklubben LK Slavia UMB Banská Bystrica.
Kilebreen
Kilebreen er en isbre på Spitsbergen, Svalbard, mellom Longyearbyen og Svea, i Nordenskiöld Land. Den er en ca. 1,5 km lang bre og starter umiddelbart sør for Drønbreen – fra Steintaket (1020 m) og Bergmøya (935 m), sørvestover til Reintdalen hvor den har lagt foran seg et 1 km bredt belte av morenemateriale nesten ned til Reindalselva. I vest strekker Merckollfjellet (927 m) seg som en vegg langs breen.
Alena Procházková
Procházková hadde sin internasjonale debut i 2001, og hun har totalt 10 seire fra FIS-renn, Slavisk cup og U23-renn. Hun debuterte i verdenscupen den 11. desember 2004 på 15 km dobbel jaktstart i Lago di Tesero, men hun deltok også i verdensmesterskapet i starten av det året. Hennes resultater i verdensmesterskap har forbedret seg siden det det første, og det beste resultatet er en sjuendeplass på sprintstafetten i VM i 2007, sammen med makkeren Katarína Garajová. Den beste individuelle plasseringen hennes er en 13.-plass på sprinten i samme mesterskap.
Kilebreen
Breen liggeri sin helhet innenfor Nordenskiöld Land nasjonalpark som har nordgrense like nord for fjellet Steintaket.
Alena Procházková
Hun deltok også under Vinter-OL 2006. Der tok hun 46.-plass på 15 km dobbel jaktstart, 28.-plass på 10 km klassisk og 23.-plass på sprinten.
Kilebreen
Kilebreen er oppkalt etter sin kileform.
Alena Procházková
Procházková har fire pallplasseringer i verdenscupen. Det er en tredjeplass på sprinten i Kuusamo den 1. desember 2007, en seier på sprinten i Vancouver den 18. januar 2009, en andreplass på sprinten i Lahtis den 12. mars 2009 og en tredjeplass på sprinten i Kuusamo den 28. november 2009. Det beste resultatet i et distanserenn er en 21.-plass på 10 km klassisk i Davos fra sesongen 2007/08. Hennes beste sammenlagtplassering i verdenscupen er en 31.-plass fra samme sesong. Da tok hun også 17.-plass i sprintcupen. Hun har deltatt i de to siste utgavene av Tour de Ski, og hun har en 24.-plass fra 2007/08-utgaven som beste sammenlagtresultat. Det beste enkeltresultatet er tredjeplassen på sprinten i Praha i Tour de Ski 2009/10.
Under Vinter-OL 2022 i Beijing, ble hun nummer 63 på sprinten.
Arica y Parinacota
Arica y Parinacota er en region i Chile. Den er den nordligste regionen i landet og grenser til Peru i nord, til Bolivia i øst, til regionen Tarapacá i sør, og til Stillehavet i vest. Regionhovedstaden er Arica.
Historie
Som det nordligste området av Chile har Arica og Parinacota-regionen vært sentrum i en langvarig strid mellom Chile og Peru. Opprinnelig var området, sammen med Tarapacá-regionen, en region i Peru, mens Antofagasta-regionen hørte til Bolivia. Under salpeterkrigen (1879–83) erobret Chile disse to områdene, og med Ancóntraktaten, som ble inngått mellom Peru og Chile i 1883 ble det formelt besluttet at Tarapacá-regionen skulle tilhøre Chile. I tillegg forble Tacna og Arica okkupert av Chile i en tiårsperiode, hvoretter de to områdenes tilhørighet skulle bestemmes gjennom en folkeavstemning.
Det skulle imidlertid ta flere tiår før grensen ble endelig fastsatt. Først i 1929, med USA som megler, ble det besluttet at Tacna-regionen skulle tilhøre Peru og Arica tilhøre Chile.
Da grunnlaget for den nåværende regioninndelingen ble lagt i 1974, ble dette området en del av Tarapacá-regionen. I 2006 ble det gjort en revidering av regioninndelingen, som førte til opprettelsen av to nye regioner. Arica y Parinacota var den ene, og består av Arica og Parinacota, de to nordligste provinsene i Tarapacá-regionen fra 1974.
Etter innføringen av den nye regionen protesterte Peru mot loven, fordi dens regjering mente at den nye regionen også inkluderte et stykke av Tacna-regionen, som er peruansk. Chiles Høyesterett underkjente deretter loven, som ble endret på en slik måte at en egentlig grensestrid ble unngått. Det ble spesielt understreket at loven ikke endret på grensen mellom de to landene, heller ikke i havet utenfor kysten. Selv om loven senere ble akseptert av det internasjonale samfunnet generelt, så var Peru ikke fornøyd og brakte tvisten over grenselinjen inn for Den internasjonale domstolen i Haag, hvor den ennå ikke er endelig avgjort per juni 2011.
Jahn Teigen!!
Jahn Teigen!! er en samleplate med artisten Jahn Teigen, utgitt i 1978. Omslagsbildet er tatt av Olav Hasselknippe
Bergmesterbreen
Bergmesterbreen er en isbre på Spitsbergen, Svalbard, mellom Longyearbyen og Svea, i Nordenskiöld Land. Dette er den sørøstligste breen i det fjellområdet av Nordenskiöld Land som ligger mellom Adventdalen og Reindalen. Den er en ca. 3 km lang bre og starter umiddelbart sør for Drønbreen og vest for Tronisen – fra  Tronfjellet (1048 m) og Bergmannshatten (955 m), sørøstover til øverst i Reindalen hvor den har lagt foran seg et 1 km bredt belte av morenemateriale helt ned til Reindalselva. I vest strekker Aasgaardfjellet (932 m) seg som en vegg langs breen.
Tronfjellet og Bergmannshatten hvor breen starter, er grenser for Nordenskiöld Land nasjonalpark som Bergmesterbreen ligger innenfor.
Bergmesterbreen er oppkalt etter Bergmesteren for Svalbard.
Greinbreane
Breen har en liten vestlig flik innenfor Nordenskiöld Land nasjonalpark.
Académie française
Académie française eller Det franske akademi, er Frankrikes øverste institusjon viet vern om det franske språk, og er et av de fem akademiene som samlet utgjør Institut de France. Akademiet ble opprettet av kardinal Richelieu i 1635. Akademiet ble nedlagt under den franske revolusjon, men gjenåpnet av Napoléon Bonaparte i 1803.
Greinbreane
Greinbreane er oppkalt etter sin greinform.
Académie française
Medlemmene
Akademiet har 40 medlemmer (kalt Les immortels, «de udødelige»), som utpekes på livstid. Betegnelsen Les immortels kommer av mottoet «À l'immortalité» (norsk: «til udødeligheten», som står på det våpenskjoldet som grunnleggeren kardinal Richelieu skjenket Akademiet. Mottoet skal være en påminnelse om medlemmenes plikt, nemlig å bære det franske språk videre, og det er selve språket som omtales som «udødelig». Richelieus motto ble da også inkorporert i Akademiets nye statutter da de ble revidert i 1816.
Akademiet har til oppgave å redigere den offisielle ordboken over det franske språk.
Medlemmer per oktober 2022
Per oktober 2022 er fem av Akademiets seter ledige, og følgende 35 personer er medlemmer av Akademiet:
Endringer 2011–2018
Per juli 2018 har det – medregnet de nålevende medlemmene – vært til sammen 732 akademimedlemmer gjennom tidene.
Agent bak Jernteppet
Agent bak Jernteppet (originaltittel: The Amateur) er en kanadisk kriminal-thriller fra 1981 regissert av Charles Jarrott. Hovedrollen spilles av John Savage.
Handling
En ung CIA-funksjonær, Charles Heller, reiser til Østblokken for å hevne mordet på sin venninne som ble drept av KGB-støttede terrorister under et bankran i Tyskland. Men han befinner seg snart bak jernteppet, uten tilstrekkelig trening, og uten støtte fra CIA. Men samtidig tiltrekker han seg oppmerksomheten til de lokale sikkerhetsstyrkene, som begynner å følge med på ham. Når han forsøker å møte Schräger blir han imidlertid overfalt av en annen CIA-agent, Anderson, som forklarer at Schräger egentlig var en dobbeltagent som arbeider for CIA. Han oppdager snart at drapet på venninnen er koblet sammen med en rekke andre omstendigheter, og snart befinner han seg i et nettverk av intriger.
Willie Ruff
Willie Ruff (født 1. september 1931 i Sheffield, Alabama) er hornist og bassist som er en del av Mitchell-Ruff Duoen som han driver sammen med pianisten Dwike Mitchell.
Han er også en av grunnleggerne av W.C. Handy Music Festival. Ruff ble født i Firenze, Alabama. Duoen opptrer regelmessig og holder foredrag overalt i USA, i Asia, Afrika og Europa. Ruff deltok på Yale School of Music som student, og har siden vært ansatt der som professor og holdt foredrag siden 1971. Han holdt undervisning innen musikkhistorie og etnomusikologi. I 1976-1977, holdt han en kort stilling ved Duke University, der han blant annet hadde hovedansvaret for deres jazz-program, samtidig ledet han Duke Jazz Ensemble. I 1994 ble han hedret med å få navnet sitt opp på Alabama Jazz Hall of Fame.
Ruff ble ansatt som direktør for Duke Ellington Fellowship Program ved Yale. Som er en organisasjon som er basert på å sponse artister og musikere, og de opptrer med studenter fra Yale og andre unge musikere fra New Haven Public School System. I 1992 ble Ruffs bok med hans selvbiografi og memoarer, med tittelen «A Call to Assembly» tildelt Taylor ASCAP-prisen.
Mitchell-Ruff Duo ble dannet i 1955, da Mitchell og Ruff fant ut at de ville danne sin egen musikk-gruppe. Mitchell og Ruff møtte hverandre for aller første gang i 1947, da de begge var tjenestemenn som var stasjonert ved Lockbourne Air Force Base, nær Columbus, Ohio. Mitchell, som da var en 17 år gammel pianist trengte en bassist for ett radio-show som ble sendt ved Air Force-basen og han så det han trodde var en sannsynlig bassist-kandidat i Willie Ruff.
Gitanopsis bispinosa
Gitanopsis bispinosa er en art innenfor familien Amphilochidae, av ordenen Gammaridea - som inngår i gruppen av amfipoder. Den livnærer seg i stor grad på alger i dypet.
Den lever i Atlanterhavet og Norskehavet helt inn til kysten av Norge, men ikke i Sverige.
Digital tilstand
Digital tilstand – Norgesuniversitetets monitor er en nasjonal kvalitativ kartleggeing bruken av informasjons- og kommunikasjonsteknologi (IKT) ved norske høyere utdanningsinstitusjoner som gjennomføres av Norgesuniversitetet. Rapporter ble publisert i 2009, 2011 og 2014.
Kantele
Kantele er et strengeinstrument. Det har vært mye brukt i finsk folkemusikk, og anses for å være det eldste instrument i finsk folkemusikk.
Opprinnelige kanteler
På 1900-tallet tok man i bruk nye teknikker i tilvirkingen, og i stedet for en uthult kropp fikk man en finerbasert kropp, med mulighet for større dimensjonering og dermed flere strenger. De første fikk mellom ti og fjorten strenger. En 36-strengers kromatisk kanele ble utviklet rundt 1920.
Moderne kanteler
I moderne tid ser man, som hos den norske kantelemusiker Sinikka Langeland, opptil trettini strenger. Dette blir da et noe større instrument som ofte legges på et bord, har egne ben, eller henges i snor rundt halsen. Moderne kanteler har også spissfindige løsninger for å senke og heve den avspilte tone. Elektriske kanteler (e-kantele) finnes også, og antas å være viktig for fremtidig rekruttering innen kantelemusiseringen.
Mytiske forhold
Kantelen er sterkt knyttet til det finske nasjonalepos Kalevala, hvis viktigste bidragsyter var Elias Lönnrot fra Finland. Han skildret hvordan trollmannen Väinämöinen laget seg en kantele av kjeven av en kjempegjedde, og at han spilte på denne kantelen. I perioden 1829–1831 ga Lönnrot ut heftet Kantele med over 6000 vers med trollformler og runesanger som han hadde samlet inn under sine reiser til Savolax og Karelen.
Kulturell betydning
Kantelen er Finlands nasjonalinstrument, og i Karelia arrangeres den årlige Kantelefestivalen. Det finske Sibelius-akademiet har egne studieretninger der kantelen inngår som viktig instrument. Områdene rundt Baltikum har avleggere, eller lignende instrumenter i kokles (Latvia), kankles (Litauen), kannel (Estland) og gusli (Russland). Det arabiske qanún er heller ikke ulikt.
Bruk i Norge
I Norge har Ove Berg fra Finnskogen kulturverksted et program for opplæring i kantele, som blant annet har vært avholdt ved Finsk-norsk Kulturinstitutt. Sinikka Langeland har i flere årtier vært en viktig norsk utøver av instrumentet, spesielt som akkompagnement til hennes runesang. Både Langeland og Berg har mottatt Norsk-finsk kulturpris, for å stimulere til videre utøvelse og, ikke minst, kulturutveksling. Andre musikere som trakterer kantele er Tone Krohn. Gjendikteren Albert Lange Fliflet utga Kanteletar: Finske folkevisestemningar (1988). Den finske kvartetten Loituma kombinerer finsk sangtradisjon og musikk på kantele, og ble i 1997 kåret til årets band på folkemusikkfestivalen i Kaustby i Finland.
Walter Howell
Walter Neville Howell (født 17. desember 1929), australsk roer som deltok i Sommer-OL 1956 i Melbourne og Sommer-OL 1960 i Roma.
Aikman vant en olympisk bronsemedalje i roing under Sommer-OL 1956 i Melbourne. Han var med på den australske åtteren som kom på tredjeplass konkurransen bak USA og Canada. De andre roerne var Michael Aikman, Angus Benfield, James Howden, Garth Manton, David Boykett, Adrian Monger, Brian Doyle og Harold Hewitt som var styrmann.
Atle Torvanger
Atle Ulrik Torvanger (født 23. juni 1963) er en norsk tidligere fotballspiller. Han var tapende cupfinalist for Brann i 1988, der han scoret ett av Branns mål i den første av to finaler mot Rosenborg. Både før og etter at han var i Brann, spilte han for Sogndal.
Sven Wollter
Wollter bodde sammen Viveka Seldahl fra 1971 til hennes død 2001. Han var far til Ylva (død 1992) og Stina Wollter, Lina Wollter, Karl Seldahl og Magnus. Han var gift med journalisten Lisa Wede.
Wollter var engasjert i Kommunistiska Partiet og var blant artistene som er representert på musikksamlingen (r) Största hittarna, utgitt av partiet på 1990-tallet.
Wollter døde kort tid etter at han ble smittet av covid-19.
Kvanndal kraftverk
Kvanndal kraftverk er et vannkraftverk ved Havrevassjuvet i Suldal kommune i Rogaland fylke.
Kraftverket ble satt i drift i 1967. Verket utnytter et fall på 314 meter. Kraftverket henter vann fra en rekke bekkeinntak samt fra reguleringsmagasin i Sandvatnet, som reguleres mellom 950 og 925 moh og Holmavatnet som reguleres mellom 1 058 og 1 048 moh. Holmavatnet ligger delvis i Vinje kommune. Også Isvatnet er magasin. Dette vannet reguleres mellom 1 301 og 1 291 moh.
Vannet fra kraftverkt sendes direkte videre i tunnel til Suldal II kraftverk.
Det er installert en francisturbin på 45 MW. Midlere årsproduksjon er på 181 GWh.
Kraftverket er en del av Røldal/Suldal-utbyggingen og kraften ble opprinnelig brukt til aluminiumproduksjon på Karmøy.
Andre kraftverk i utbyggingen er Middyr, Svandalsflona, Novle. Røldal, Suldal I og Suldal II.
Kraftverkene i Røldal/Suldal utbyggingen har et nedbørsfelt på 793 km² og en magasinkapasitet på 833 millioner m³.
Største eier er Hydro Energi med Statkraft som minoritetseier. Kraftverket har konsesjon frem til 2022.
Ken Ring
Ken Ring (født 29. januar 1979 i Bro) er en svensk rap-artist av kenyansk og svensk avstamning. Han vokste opp i Stockholm-forstaden Hässelby. Ring har samarbeidet med blant annet den norske rapperen og produsenten Tommy Tee, Saigon, Heltah Skeltah og Morgan Heritage. Ken Ring har gitt ut ni studioalbum, hvorav tre ble nominert til Grammy.
Phleng Chat
«Phleng Chat» (เพลงชาติ, bokstavelig «Nasjonalsang», også เพลงชาติไทย (Phleng chat Thai) «Thailands nasjonalsang») er nasjonalsangen til Thailand, tatt i bruk den 10. desember 1939. Teksten er skrevet av Luang Saranupraphan mens Phra Chen-Duriyang (Peter Feit, sønn av en tysk innvandrer) skrev melodien.
Sangen ble til få dager etter statskuppet i 1932, og ble kringkastet for første gang i juli det samme året. Khun Wichitmatra skrev de opphavlige ordene. I 1939 ble navnet på landet endret fra Siam til Thailand, og det ble utlyst en tevling om å skape nye ord til teksten. Luang Saranuprapan sitt bidrag vant. Statsminister Phibunsongkhram gav ordre om at sangen skulle spilles hver dag klokken 8.00 og 18.00, da alle måtte stå for å markere respekt. Denne loven gjelder fortsatt, og thailendere står, om ikke to ganger til dagen, men som regel når nasjonalsangen blir spilt.
Adam Kszczot
Adam Piotr Kszczot (født 2. september 1989 i Opoczno) er en polsk mellomdistanseløper som spesialiserer seg på 800 meter.
Bruno Ortner
Bruno Ortner (født 1889 i Admont i Steiermark i Østerrike, død 1971 i Wildon) var en østerriksk generalløytnant i den tyske hæren under andre verdenskrig.
Adam Kszczot
Han har VM-sølv innendørs og utendørs, og EM-gull innendørs og utendørs på 800 meter.
Bruno Ortner
Han ble sjef for 69. infanteridivisjon og stasjonert i Bergen fra 29. september 1941. Da størsteparten av divisjonen (minus et regiment) ble sendt til Leningradområdet i november 1942 ble generalløytnant Ortner med, og han sto som sjef for divisjonen frem til januar 1944, da han fikk kommandoen over den nye 91. infanteridivisjon. Der ble han stående bare frem til 25. april 1944. Denne divisjonen ble satt inn i Normandie i juni 1944, og utslettet i august samme år.
Adam Kszczot
2007–08
I alderbestemte klasser vant han bronse under Ungdoms-VM i 2007, og bronse under Junior-EM 2007. I Junior-VM i 2008 kom han på fjerdeplass.
Bruno Ortner
1. mai 1944 fikk Ortner kommandoen over 44. Reichsgrenadierdivisjon som var stasjonert i Nord-Italia. Denne divisjonen ble utsatt for harde angrep og måtte i mai 1944 trekke seg tilbake nordover. Generalløytnant Ortner sto som sjef for denne divisjonen til 25. juni 1944. Han sto som sjef for 281. infanteridivisjon fra 27. juli 1944 til 8. mai 1945.
Adam Kszczot
2009
Kszczot ble polsk mester på 800 meter både innendørs og utendørs som senior i 2009. Han fikk fjerdeplass i Innendørs-EM 2009.
I U23-EM 2009 vant han gull med tiden 1:45,81. Han deltok også i VM i friidrett 2009, men ble slått ut i semifinalen. Polen deltok i Super League under Lag-EM i friidrett 2009, og Kszczot kom der på niendeplass på 800 meter.
2010
I 2010 deltok han i VM i friidrett innendørs 2010 i Doha, og fikk der bronse med tiden 1:46,69. I EM i friidrett 2010 i Barcelona senere på året fikk han igjen bronse, med tiden 1:47,22. På nasjonalt nivå forsvarte han titlene fra året før, og ble polsk mester på 800 meter både innendørs og utendørs.
2011
I mars 2011 tok han sin første internasjonale seniortittel; i EM i friidrett innendørs 2011 i Paris vant han gull. Han løp på tiden 1:47,87 i finalen, og landsmannen Marcin Lewandowski tok sølvet. I U23-EM i Ostrava 2011 i juli vant han også gull, med tiden 1:46,71. Polen deltok i Super League under Lag-EM i friidrett 2011 i Stockholm, og Kszczot vant her 800 meter. Polen kom på sjetteplass sammenlagt i Super Leage i dette mesterskapet, og beholdt plassen i denne divisjonen.
I VM i friidrett 2011 nådde han finalen, og endte på sjetteplass med tiden 1:45,25.
2012
I VM innendørs 2012 kom han på fjerdeplass på 800 meter. Han vant 800 meter i London Grand Prix, som var en del av Diamond League 2012, men deltok ikke i det avsluttende stevnet Weltklasse Zurich, og står derfor uten poeng i sluttstillingen.
Han fikk ingen medalje i Sommer-OL 2012 i London, der han ble slått ut i semifinalen med tiden 1.45,34.
Keiser Huizong av Song
Keiser Huizong av Song (kinesisk: 宋徽宗; hanyu pinyin: Sòng Huīzōng; født 2. november 1082, død 4. juni 1135 i Mandsjuria), opprinnelig Zhao Ji (趙佶), Zhào Jí, var den åttende keiseren i det kinesiske Song-dynastiet fra 1100 til 1126, den nest siste keiser for Nordlige Song, og en av de mest berømte keisere fra dette dynastiet. Han levde et sofistikert liv i luksus som kom til å ende i tragedie.
Hans tempelnavn Huīzōng betyr Ærverdige forfader. Hans æranavn var Jiànzhōngjìngguó (建中靖國; 1101), Chóngníng (崇寧 ;1102-1106), Dàguān (大觀; 1107-1110) Zhènghé (政和; 1111-1118), Chónghé (重和; 1118-1119) og Xuānhé (宣和; 1119-1125).
Adam Kszczot
2013
I VM i friidrett 2013 ble han slått ut i semifinalen på 800 meter, der han løp på 1:45,68.
Keiser Huizong av Song
Tronfølge
Den senere keiser Huizong var den ellevte sønnen til keiser Shenzong av Song, og ble keiser i februar 1100, da hans eldre halvbror Zhezong døde uten en direkte arving, og Huizong ble innsatt som keiser den følgende dagen.
Adam Kszczot
2014
I mars 2014 deltok han i VM i friidrett innendørs 2014 i Sopot i Polen. Han hadde best tid av alle i kvalifiseringsrunden, og i finalen kom han på andreplass, bak Mohammed Aman, med tiden 1:46,76. Under IAAF World Relays 2014 fikk Polen sølv på 4 × 800 meter stafett, bak Kenya, med ny polsk rekord på 7:08,69.
Han deltok igjen på 800 meter i Lag-EM i friidrett 2014, og kom denne gangen på andreplass, bak tyske Timo Benitz. I EM i friidrett 2014 vant han 800 meter, med tiden 1:44,15. Han vant ett av løpene i Diamond League 2014 – DN Galan – og endte med det på delt fjerdeplass sammenlagt med fire poeng. I Verdenscupen i friidrett 2014 i Marrakech representerte han Europa, og kom der på tredjeplass på 800 meter.
2015
I IAAF World Relays 2015 deltok Kszczot på 4 × 800 meter og på medleystafetten, som var på 1200 + 400 + 800 + 1600 meter. På 4 × 800 meter kom Polen på andreplass, og på medleystafetten kom de på fjerdeplass, ca. 2,5 sekunder bak Australia. I Lag-EM i friidrett 2015 kom han på tredjeplass på 800 meter, bak Giordano Benedetti og Pierre-Ambroise Bosse, og skaffet med det Polen ti poeng i lagkonkurransen, der de kom på fjerdeplass sammenlagt.
Han nådde finalen på 800 meter i VM i friidrett 2015 i Beijing, og løp der inn til sølv, kun slått av kenyanske David Rudisha. I Diamond League 2015 vant han ett av stevnene – avslutningsstevnet Memorial van Damme i Brussel. Han fikk til sammen ti poeng i Diamond League denne sesongen, men Nijel Amos vant 800 meter med 16 poeng.
Keiser Huizong av Song
Keiser
I 1126 krysset en jursjensk hær under Wanyan Wolibu floden Huanghe og beleiret Song-hovedstaden Kaifeng. Dette fikk Huizong til å abdisere til fordel for sin sønn Huan, den senere keiser Qinzong.
Jursjenerne klarte ikke å erobre i 1126, og trakk seg derfor tilbake, men Song måtte undertegne en ydmykende traktat hvor de måtte betale store krigserstatninger til Jin og betale skatt til dem hvert år. I 1127 invaderte Jin Song på ny, og inntok nå Kaifeng etter den såkalte Jinkang-hendelsen, hvor byen ble inntatt og keiserfamilien ble tatt til fange.
Fattigvesenet
Fattigvesenet er en betegnelse på et tidligere offentlig organ i Norge, opprettet for å gi hjelp til fattige.
Fra kirkelig ansvar til samfunnsansvar
I middelalderen var det kirkens oppgave å ta seg av de fattige i samfunnet. En fjerdedel av tiendeskatten ble gitt til de fattige. I 1714 ble fattigkommisjonen i Oslo opprettet. Senere ble Fattigvesenet etablert i Akershus (1741], Bergen (1755), Kristiansand (1786) og i Trondheim (1789). Senere ble ansvaret overført til sognene og kommunene (1837).
Keiser Huizong av Song
Keiser
Keiser Huizong ble gravlagt i Songliuling («Seks-Song-mausoleet») ved Shaoxing i det som i dag er provinsen Zhejiang.
I Fortellinger fra myrlandet
Den kinesiske klassiske romanen Fortellinger fra myrlandet finner sted i slutten av Huīzōngs regjeringstid, da opprørslederen Song Jiang var aktiv. En fiktiv Huizong spiller også en mindre rolle i romanen.
Fattigvesenet
Fattiglover
Gulatingsloven fra omkring 900-tallet påla folk å hjelpe de som ikke kunne brødfø seg selv. Lignende regler finnes i Frostatingsloven fra omkring 1100-tallet og i Magnus Lagabøtes landslov fra 1274. I 1845 kom Lov angaaende Fattigvæsenet i Kjøbstæderne. Denne ble avløst av Lov om Fattigvæsenet i Kjøbstæderne i 1863 igjen av Lov om fattigvesenet i 1900. Nåværende lov om sosiale tjenester ble vedtatt i 1964.
Adam Kszczot
2016
I EM i friidrett 2016 vant han 800 meter med tiden 1:45,18, foran sin landsmann Marcin Lewandowski. I Sommer-OL 2016 ble han slått ut i semifinalen, der han kom på tredjeplass i sitt heat.
Fattigvesenet
Nasjonal administrasjon
Den nasjonale administrasjonen av fattigvesenet lå i Kirke- og undervisningsdepartementet. Fram til 1850 ble fattigvesenet administrert i departementets sekretariat, med unntak av årene 1843–45 da det lå under Medisinalkontoret. I perioden 1851–66 lå ansvaret i Skole- og fattigkontoret, og i perioden 1866–1916 i Kontoret for fattigvesenet og offentlige stiftelser. Kontoret ble i 1916 overført til Sosialdepartementet. I 1939 ble kontoret en del av departementets nye trygdeavdeling og fikk navnet endret til Forsorgs- og legatkontoret.
På bygdene ble fattig- og skolesaker avgjort på allmuemøter på kirkebakken og i tingsamlinger; det samme gjaldt spørsmål om kirker, veibygning, skyssvesen og skatter. Det ble ikke ført møtebøker, men en viss makt har møtene hatt, for i 1828 prøvde sognepresten i Ullensaker å få organisert en lokal fattigordning, men måtte se sitt forslag vraket av allmuen «paa en høist stormende Maade». Det tok ti år før presten fikk gjennomslag for sitt syn.
Oslo
Fattigkommisjonen i Oslo endret i 1948 navn til Forsorgsstyret, og i 1964 til Sosialstyret. Helse- og sosialkomiteen i Oslo bystyre tok over ansvaret i 1988.
Oppgaver
Til å begynne med støttet fattigvesenet kun fattige, men friske og arbeidsføre personer, som løsarbeidere og tiggere. Fattigloven av 1863 fastsatte at fattigvesenet skulle hjelpe flere kategorier fattige enn før. Følgende grupper fattige fikk rett på hjelp i henhold til fattigloven av 1863:
I tillegg skulle det gis støtte til innlagte på sykehus, sinnssykeasyl og anstalter, og til betaling av legetimer, medisiner, jordmor, fødselshjelp og gravferd. Støtte ble hovedsakelig gitt som penger, men fattige kunne også plasseres på fattigstuer, arbeidshus eller i private hjem.
Arkivmateriale
Arkivmateriale etter fattigvesenet finnes blant annet hos Riksarkivet. Materiale etter de kommunale fattigstyrene kan en finne hos interkommunale arkiv og byarkiv.
Fattigstyrene skulle blant annet føre møtebok, fortegnelser over de understøttede og regnskap. Digitaliserte fattigstyrearkiver fra de kommunale depotinstitusjonene er tilgjengelige på Arkivverket s nettsted Digitalarkivet.
Adam Kszczot
2016
Som året før vant han avslutningsstevnet i Diamond League 2016, og han fikk til sammen 27 poeng på 800 meter denne sesongen. Dette holdt til tredjeplass sammenlagt, bak Ferguson Cheruiyot Rotich (39 poeng) og Pierre-Ambroise Bosse (29 poeng).
2017
I mars 2017 ble han for tredje gang i karrieren europamester innendørs på 800 meter, da han vant EM i friidrett innendørs 2017 i Beograd.
Novle kraftverk
Novle kraftverk er et vannkraftverk nord for Røldal i Ullensvang kommune i Vestland fylke.
Kraftverket ble satt i drift i 1967 og utnytter et fall på  280 meter. Reguleringsmagasin er Votna som reguleres mellom 1019 og 977 moh.
Kraftverket er en del av Røldal/Suldal-utbyggingen og kraften ble opprinnelig brukt til Aluminiumproduksjon på Karmøy.
Andre kraftverk i utbyggingen er Middyr, Svandalsflona, Røldal. Suldal I, Suldal II og Kvanndal kraftverk.
Kraftverkene i Røldal/Suldal utbyggingen har et nedbørsfelt på 793 km² og en magasinkapasitet på 833 millioner m³.
Time Capsule
Time Capsule er et trådløst nettverkstilsluttet datalager kombinert med en Wi-Fi-basestasjon i samsvar med 802.11n-standarden produsert av Apple Inc.. Den ble introdusert på Macworld Conference & Expo 15. januar 2008. Time Capsule er designet for å fungere med sikkerhetskopieringsprogrammet Time Machine, som ble introdusert i Mac OS X 10.5 Leopard.
Jan-Erik Larsen
Jan-Erik Larsen (født 27. mai 1963) er en norsk pressemann, kommunikasjonsrådgiver og Ap-politiker. Han er medeier og daglig leder i kommunikasjonsselskapet Kruse Larsen.
Larsen er tidligere journalist i lokalavisa Indre Nordmør, Nordmørsposten (Romsdalsposten), Arbeider-Avisa. Han var journalist og redaksjonssjef i Dagbladet (1987–1990) og sjefredaktør og disponent i Tidens Krav første gang 1990–1993. Han var videre sjefredaktør og adm. direktør Telemarksavisa (TA) 1993–1998 i Skien og var konsernredaktør i A-pressen 1998–2000 og 2003–2004.
Fram til 2008 var han sjefredaktør i Tidens Krav i Kristiansund og deretter administrerende direktør i samme avis '' og leder for Mediehuset Nordmøre.
Jan-Erik Larsen var statssekretær ved Statsministerens kontor (Ap) 2000–2001 og spesialrådgiver i Arbeiderpartiets Stortingsgruppe 2001–2003. Han var kommunikasjonsrådgiver med egen virksomhet 2004–2005 og deltok under Soria Moria-forhandlingene.
Han var på nytt statssekretær ved Statsministerens kontor (SMK) i 2008-2009. Høsten 2009 var han en av flere som etablerte kommunikasjonsbyrået First House, hvor Larsen var seniorrådgiver i perioden 2009-2014.
I februar 2015 etablerte Larsen sitt eget byrå, Kruse Larsen AS, som han i dag eier og driver sammen med Bjarne Håkon Hanssen.
Cösterbreen
Cösterbreen er en smal, 2 km² stor isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Den er en ca. 3 km lang bre som starter umiddelbart nord for Røystoppen (1115 m) og Skalken (1034 m) – og går deretter nordvestover til Gramdalen og Røystoppdalen som er sørlige armer av Reindalen. Breen har lagt foran seg et 1 km bredt belte av morenemateriale, sammen med Samuelssonbreen som skjærer inn i morenen fra vest. I vest strekker Røystoppnosa (752 m) og i vest Skalken (1034 m) seg som vegger langs breen.
Breen ligger vest for Livbreen, og har bare de vestlige morenemassene innenfor Nordenskiöld Land nasjonalpark.
Breen har navnet etter den svenske geologen Fredrik Max Cöster (f. 1898), som var med på Hagermans Spitsbergenekspedisjon som i 1924 foretok geologiske undersøkelser rundt Sveagruva og i Kjellströmdalen.
Jan Groths diskografi
Jan Groths diskografi er en oversikt over Jan Groths plateutgivelser fra 1965.
Gary Hallgren
Gary Hallgren (født 25. oktober 1945) er en amerikansk illustratør, undergrunnsserietegner og saksofonisert. Han tilhørte kollektivet Air Pirates, Luftpiratene, som ble sakssøkt av The Walt Disney Company i 1971.
Liv og karriere
Hallgren vokste opp ved kysten av Stillehavet i den nordvestlige delen av USA. Han studert maleri og design ved Western Washington State College, hvor han også fikk trening som skiltmaker, og fikk sitt svennebrev i Seattle i 1969. Han slo seg sammen med designeren Doug Fast for å opprette selskapet Splendid Sign Company som utførte oppdrag i blanding av art nouveau og psykedelisk design. I radikaliseringen på 1960-tallet ble Hallgren involvert i kulturbevegelsen rundt undergrunnstegneserier en gang rundt 1970. Han utga sin første fortelling i Northwest Passage, en lokal undergrunnsavis.
I 1971 dannet Hallgren og flere andre tegnere, spesielt Dan O'Neill, et tegnerkollektiv som kalte seg The Air Pirates, «Luftpiratene», som også besto av Bobby London (tegneren av «Dirty Duck»), Ted Richards (tegneren bak serien «Dopin' Dan» og «The 40-Year-Old Hippie»), og Shary Flenniken («Trots and Bonnie»). De fikk utgitt to hefter i løpet av våren og høsten 1971 av Air Pirates Funnies hvor Mikke Mus hadde sex med Minni, og du smuglet dop og røkte seg høye. Særlig for O'Neill var det viktig å ta et politisk oppgjør med Walt Disney Company, og han sørget for å få smuglet heftene inn på styrerommet til styret i selskapet. Rettssaken var i rundt ti år med trusler om millionerstatning før det kom til en minnelig ordning hvor kollektivet måtte love å ikke tegne uautoriserte mus som gjorde unevnelige ting. Hallgren gjorde omslaget til det andre heftet, og første del av tegneserien The Tortoise and the Hare («Skilpadden og haren»).
Etter at striden med Walt Disney var over gikk han sammen med London og Flenniken (som var den eneste som ikke var involvert i rettssaken) til humormagasinet National Lampoon i 1976. Hallgren gjorde en månedlig serie «Four For A Quarter». En tid på slutten av 1970-tallet tegnet han også karikaturer av folk på gata. Deretter jobbet han for sexmagasinet Swank fra 1980 hvor han gjorde den månedlig serien Mustang Sally av ditto innhold. Han jobbet også for et kortselskap, for magasiner og for tegneserieselskapet Marvel Comics med «Mort, The Dead Teenager», i 1991-1992. Han har også illustrert en rekke bøker som You: The Owner's Manual og You, The Smart Patient.
I henhold til et intervju i mars 2006 med Mike Dobbs fra bloggen Out of the Inkwell lever Hallgren i dag i Granby i Massachusetts og har et atelier i Holyoke. Han har hatt illustrasjoner i utgivelser som blant annet The New York Times, Men's Health, The Wall Street Journal, Mad, og Entertainment Weekly.
Personlig liv
I henhold til kunstnerpresentasjon har han vært gift med Michelle i 30 år, har en voksen datter, og blitt gammel nok til fikse på huset og stelle i hagen. Foruten å spille barytonsaksofon hver torsdag på River St. Café i Orange sammen med Reprobate Blues Band samler og restaurerer han Studebaker, et gammelt bilmerke som gikk ut av produksjon i 1966. I en kombinasjon av kunst og motorkjøretøyer har han en kortserie kalt «Bad Girls Ride Bad Bikes». Han maler også malerier som stilmessig trekker tilbake på 1960-tallets popart, hans egen trening som skiltmaker og sin tid som tegneserietegner. Hans kunstfilosofi synes kunne sammenfattes i følgende uttalelse: «Jeg liker å gjøre mine malerier morsomme. Ikke gjøre morsomme malerier, det ER en forskjell, er det ikke?»
Lars Espejord
Lars Espejord (født 18. mai 1963) er en tidligere norsk fotballspiller.
Espejord var midtbanespiller for Tromsø IL hvor han fikk 246 seriekamper og scoret 49 seriemål. I perioden 1986–1994 spilte han 182 eliteseriekamper og han scoret 29 mål. I 1986 ble han cupmester for klubben, og han scoret også et av målene i finalen.
Han spilte basketball for Tromsø Basketballklubb mellom 1983 og 1986
Etter at han la opp som aktiv spiller var han sportslig leder for Tromsø i 1995-1997 og nestleder i klubben fra 2001 til 2005. I tillegg har han også vært hjelpetrener i klubben under Terje Skarsfjord (2002) og Steinar Nilsen (2005).
Lars Espejord er far til fotballspiller Runar Espejord.
Finsk-norsk kulturinstitutt
thumb|Wergelandsveien 23 B der instituttet nå holder hus. Finsk-norsk kulturinstitutt ble opprettet i 1997 og arbeider for å styrke kontakten mellom Finlands og Norges kultur- og samfunnsliv og for å øke kunnskapen om Finland i Norge og omvendt. Kulturinstituttets bakgrunnsorganisasjoner er de bilaterale kulturfondene Kulturfonden för Finland och Norge og Norsk-finsk kulturfond. Fondsstyret utpeker instituttets styre som har medlemmer fra Norge og Finland. Undervisnings- og kulturministeriet i Finland står for instituttets basisfinansiering.
Kulturinstituttet er lokalisert i Oslo med sentral beliggenhet i sentrum Wergelandsveien 23 B i Oslo men hele Norge hører til instituttets virksomhetsområde.
Finsk-norsk kulturinstitutt står i nær forbindelse med andre institusjoner som fremmer kontakt mellom våre to land og folk.
Finland har et nettverk av 17 kultur- og vitenskapsinstitutter rundt i verden.
Gitanopsis inermis
Gitanopsis inermis er en art innenfor familien Amphilochidae, av ordenen Gammaridea - som inngår i gruppen av amfipoder. Den livnærer seg i stor grad på alger i dypet.
Den lever i Atlanterhavet og Norskehavet helt inn til kysten av Norge, men ikke i Sverige.
Santa Maria della Speranza a Val Melaina
Santa Maria della Speranza a Val Melaina er en katolsk sognekirke og tittelkirke i Romas bydel zona Val Melaina; den ligger ved Piazza A. Fradeletto.
Historie
Menigheten ble opprettet i 1968 ved et dekret fra kardinalvikar Angelo Dell’Acqua og betrodd til ordenssamfunnet salesianerne. Kirken ligger rett ved det pavelige universitet Salesiana, og menighetslivet fant først sted tilknyttet dette katolske universitetets kirke. I 1970 ble menigheten besøkt av pave Paul VI.
Grunnsteinsnedleggelsen fant sted i 1988 og kirken stod ferdig i 1995. Kirken ble konsekrert 10. desember 1995 av kardinalvikar Camillo Ruini. I 1997 ble den besøkt av pave Johannes Paul II. Den 21. februar 2001 ble kirken av samme pave elvert til tittelkirke. Den første tittelinnehaver ble kardinal Óscar Andrés Rodríguez Maradiaga, S.D.B., erkebiskop av Tegucigalpa.
Beit Lahiya
Beit Lahiya (arabisk: بيت لاهيا) er en by nord på Gazastripen, nær våpenhvilegrensen fra 1950. Beit Lahiya ligger nord for Jabalia, nær Beit Hanoun. Byen har 59 540 innbyggere (2006).
Anita Kaasbøll
Anita Kaasbøll (født 21. april 1978 i Trondheim) er en norsk komponist og jazzvokalist, kjent for sin elektroniske tilnærming til sangkunsten.
Samuelssonbreen
Samuelssonbreen er en smal, 2 km² stor isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Den er en ca. 3,5 km lang bre som starter umiddelbart nord for Gramryggen (861 m) og Skalken (1034 m) – og går deretter nordover til Gramdalen og Røystoppdalen som er sørlige armer av Reindalen. Breen har lagt foran seg et 1 km bredt belte av morenemateriale, sammen med Costerbreen som skjærer inn i morenen fra øst. I vest strekker Gramryggen (861 m) og i øst Skalken (1034 m) seg som vegger langs breen.